Diari Oficial de la Generalitat Valenciana


Sumari del DOGV 5496, del 23-04-2007 (2007/4461)

RESOLUCIÓ de 29 de març de 2007, de la Universitat d'Alacant, per la qual es convoca procés selectiu de promoció interna per a l'accés a escales d'aquesta. ReferènciaPI-04/07.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5496

Data del DOGV
:   23-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4461


Data del document
:   29-03-2007

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat
    * professió de la informàtica

Segons el que disposen l'article 22 de la Llei 30/1984, de 2 d'agost, de mesures per a la reforma de la funció pública i l'article i l'article 37 i la disposició addicional quarta del Decret 33/1999, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana, aquesta Universitat, en ús de les competències que té atribuïdes en l'article 20 de la Llei Orgànica 6/2001, d'universitat, en relació amb l'article 2.2 e) d'aquesta, com també en l'Estatut d'aquesta Universitat, acorda convocar procés selectiu de promoció interna per a ocupar llocs d'administració especial, sector informàtica en el Servei d'Informàtica d'aquesta Universitat per a l'accés a les escales següents:  
- Escala tècnica  
- Escala Analista Programador,  
d'acord amb les següents  
Bases  
Requisits dels aspirants  
1.1. Per a ser admesos en les proves selectives, a més dels requisits ja acreditats en nomenaments anteriors, caldrà reunir els següents:  
a) Escala tècnica:  
o Tenir el títol de llicenciat, arquitecte, enginyer o equivalent o estar en condició d'obtenir-lo abans que acabe el termini de presentació de sol·licituds.  
o Haver prestat serveis efectius, durant dos anys com a mínim, com a funcionari de carrera en cossos o escales del grup B.  
o Ser titular i ocupar, amb destinació definitiva, llocs d'administració especial, sector informàtica classificats com a A/B en aquesta Universitat.  
b) Escala analista programador:  
o Tenir el títol de diplomat, arquitecte tècnic, enginyer tècnic o equivalent o estar en condició d'obtenir-lo abans que acabe el termini de presentació de sol·licituds.   
o Haver prestat serveis efectius, durant dos anys com a mínim, com a funcionari de carrera en cossos o escales del grup C.   
o Ser titular i ocupar, amb destinació definitiva, llocs d'administració especial, sector informàtica classificats com a B/C en aquesta Universitat.   
1.2. Els requisits a què es refereix l'apartat anterior hauran de complir-se el dia de finalització del termini de presentació. de sol·licituds i mantenir-los fins al moment de la presa de possessió en la plaça.  
Procediment de selecció  
2.1. El procés de promoció interna dels aspirants comprendrà dues fases:  
2.1.1. Primera fase. Curs selectiu. De caràcter obligatori i eliminatori,   
Per a superar aquesta fase és requisit que els aspirants hagen assistit al 90% de les hores lectives del curs.  
El tribunal farà pública en el tauler d'anuncis de l'edifici del Rectorat i en la pàgina web d'aquesta Universitat, la llista d'aspirants que hagen complit el requisit d'assistència establit en aquesta fase, junt amb la data de realització de la primera prova prevista en la fase següent d'aquest procés.   
Escala tècnica: El curs selectiu tindrà una duració de 90 hores. Els programes i les matèries que integren el curs selectiu figuren en l'annex I d'aquesta convocatòria.  
Escala Analista Programador: El curs selectiu tindrà una duració de 70 hores. Els programes i les matèries que integren el curs selectiu figuren en l'annex II d'aquesta convocatòria.   
2.1.2. 2Segona fase. Proves. de caràcter obligatori i eliminatori, seran dues:  
Escala tècnica:  
a) Primera prova: Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides a les matèries que integren el curs.   
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necessari obtenir almenys 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat, la relació provisional d'aspirants que hagen superat aquesta prova i establirà el termini de reclamacions a aquesta.  
Una vegada acabat aquest termini es publicarà la relació definitiva d'aspirants que l'hagen superat, i se'ls convocarà per a la realització de la segona prova.  
b) Segona prova: Consistirà en l'elaboració d'una proposta d'entre les dues que plantege el tribunal relatives a qüestions teoricopràctiques relacionades amb les matèries que integren els mòduls específics del curs. Per a l'execució de la prova s'establiran els materials, mitjans i instruccions que es consideren adequats per a portar-la a terme.   
Aquesta prova inclou la lectura davant del tribunal, que podrà formular les preguntes que, en relació amb la proposta elaborada, estime convenients.  
Es valorarà de 0 a 10 punts, i per a superar-la serà necessari obtenir almenys 4 punts.  
El tribunal farà pública en el tauler d'anuncis de l'edifici de Rectorat d'aquesta Universitat, la relació provisional d'aspirants que hagen superat aquesta prova i establirà el termini de reclamacions a aquesta.  
Perquè el curs selectiu siga avaluat, caldrà que l'aspirant supere les dues proves separadament. La puntuació total vindrà donada per la mitjana de les dues, que haurà d'igualar o superar els 5 punts perquè l'aspirant siga declarat apte.  
Amb el resultat definitiu de la segona prova, el tribunal publicarà la relació d'aspirants declarats aptes.  
Escala Analista Programador:  
a) Primera prova: Consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides a les matèries que integren el curs.   
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts, i per a superar-la serà necessari obtenir almenys 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici de Rectorat d'aquesta Universitat, la relació provisional d'aspirants que hagen superat aquesta prova i establirà el termini de reclamacions a aquesta.  
Una vegada acabat aquest termini es publicarà la relació definitiva d'aspirants que l'hagen superat, i se'ls convocarà per a la realització de la segona prova.  
b) Segona prova: Consistirà en la resolució de dos supòsits teoricopràctics, amb preguntes de resposta curta, relacionats amb les matèries que integren els mòduls específics del curso d'entre els tres que plantege el tribunal. Per a l'execució de la prova s'establiran els materials, mitjans i instruccions que es consideren adequats per a portar-la a terme. Aquesta prova inclou la lectura davant del tribunal, que podrà formular les preguntes que, en relació amb la proposta elaborada, estime convenients.   
Es valorarà de 0 a 10 punts, i per a superar-la serà necessari obtenir almenys 4 punts.  
El tribunal farà pública en el tauler d'anuncis de l'edifici de Rectorat d'aquesta Universitat, la relació provisional d'aspirants que hagen superat aquesta prova i establirà el termini de reclamacions a aquesta.  
Perquè el curs selectiu siga avaluat, caldrà que l'aspirant supere les dues proves separadament. La puntuació total vindrà donada per la mitjana de les dues, que haurà d'igualar o superar els 5 punts perquè l'aspirant siga declarat apte.  
Amb el resultat definitiu de la segona prova, el tribunal publicarà la relació d'aspirants declarats aptes.  
Sol·licituds  
3.1. Els qui vulguen prendre part en aquestes proves selectives hauran de fer-ho constar en la instància que estarà disponible en la següent adreça de la pàgina web del Servei de Selecció i Formació:  
http://www.ua.es/va/servicios/syf/selecfor/impresos.html i en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig).  
3.2. Les sol·licituds hauran d'estar dirigides al Servei de Selecció i Formació de la Universitat d'Alacant. El termini de presentació de les sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran en l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o en les oficines auxiliars, situades en les secretaries de centre i en la Seu d'Alacant. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeix la base 1.1.  
3.3. Els aspirants hauran d'indicar en el quadre de la sol·licitud destinat a "Cos/escala o categoria": Tècnica o Analista Programador, respectivament i en "Refèrencia": PI-04/07.  
3.4. Si els aspirants volen fer els exercicis del procés selectiu en valencià, com consta en la base 2.1.2 a, hauran de fer-ho constar en el quadre A de l'epígraf "Dades que cal consignar segons les bases de la convocatòria" de la sol·licitud. Si no ho fan així, s'entendrà que opten per fer els exercicis en castellà.   
Admissió dels aspirants  
4.1. En acabar el termini de presentació d'instàncies, el gerent dictarà una resolució que contindrà la relació provisional d'admesos i exclosos en el curs selectiu. En aquesta resolució caldrà fer constar els cognoms, el nom i el DNI de totes les persones aspirants.  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/1999.  
4.3. Quan acabe el termini i hagen sigut resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.  
4.4. Si no hi ha cap aspirant exclòs en la relació indicada en la base 4.1., es considerarà com a definitiva.  
Presentació de documents i nomenament  
5.1. Una vegada publicada la relació definitiva d'aspirants que han superat el procés, aquells dels quals no conste en el Servei de Gestió de Personal la fotocòpia compulsada del títol acadèmic exigible d'acord amb aquesta convocatòria, hauran de presentar-lo en aquest Servei, en el termini de 15 dies naturals comptadors des de l'endemà al de la publicació.  
5.2. En cas que no es presente la documentació dins del termini indicat, o que els documents presentats siguen falsos, s'invalidaran les actuacions de l'aspirant i seran nuls els actes subsegüents del tribunal que el concernisquen, sense perjudici de les responsabilitats en què l'aspirant haguera pogut incórrer.  
5.3 El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera de l'escala tècnica o analista-programador, de la Universitat d'Alacant. Per resolució d'aquest òrgan es nomenaran com a funcionaris de carrera, que es publicarà en el Diari Oficial de la Comunitat Valenciana.  
5.4. La presa de possessió es farà en el termini d'un mes, comptador des de la data de publicació del nomenament en el Diari Oficial de la Comunitat Valenciana, en el mateix lloc de treball que ocupaven.  
6. Tribunal  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la funció pública valenciana.  
6.2. Amb anterioritat a la iniciació del curs selectiu, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.  
6.3. Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat.   
6.6. El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten.  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 445 43 06 21.  
6.8. El tribunal, el nomenament del qual es publicarà, d'acord amb la base següent, s'ajustarà a la composició següent:  
Tribunal titular:  
President: el rector de la Universitat d'Alacant o persona en qui delegue.  
Dos representants de l'administració, un dels quals farà de secretari, i l'altre, de vocal.  
Dos representants de les organitzacions sindicals representatives en la Universitat d'Alacant, que faran de vocals.  
Tribunal suplent:  
Amb la mateixa composició.  
7. Lloc de publicació de resolucions  
D'acord amb l'article 59.6 b) de la Llei 30/1992, de 26 de novembre, a l'efecte de notificació les resolucions i els anuncis successius es publicaran en el tauler d'anuncis de l'edifici de Rectorat i Serveis Generals o per qualssevol altres mitjans, si cal.  
8. Consultes de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/syf/selecfor/index.html   
Tota la informació relativa al desenvolupament del curs selectiu estarà disponible en l'adreça: http://www.ua.es/va/servicios/syf/formacion/index.html  
9. Norma final  
Contra la convocatòria, les seues bases i tots els actes administratius que se'n deriven, els quals esgoten la via administrativa, pot interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Prèviament, podrà interposar-se, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sense perjudici que s'utilitze qualsevol altra via que es considere oportuna.  
Davant les actuacions del tribunal, podrà interposar-se un recurs d'alçada, previst per l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.  
El recurs podrà ser interposat davant de l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 29 de març de 2007.- El gerent: Rafael Carrillo Paños.  
ANNEX I  
Accés a l'escala tècnica  
Referència PI-04/07  
Continguts que es desenvoluparan en el curs (90 hores)  
Mòduls comuns a totes les administracions (45 hores)  
C.1. Mòdul: Legislació Bàsica: 7 hores i 30 minuts  
o Protecció de dades de caràcter personal.  
o La responsabilitat de les administracions públiques. Responsabilitat administrativa.   
C.2. Mòdul: Espai Europeu d'Educació Superior: 7 hores i 30 minuts  
o Estructura dels ensenyaments universitaris, grau i postgrau, crèdits ECTS i el suplement europeu al títol.  
C.3. Mòdul: Qualitat en la Universitat d'Alacant: 10 hores  
o Els instruments per a la qualitat de la gestió en la Universitat d'Alacant: l'avaluació de la qualitat i els plans de millora. Les cartes de servei. El Pla Estratègic de Gestió de la Universitat d'Alacant.  
C.4. Mòdul: Mètodes i Tècniques Directives: 20 hores   
o Direcció i gestió de projectes. Planificació, instruments i tècniques.  
o La direcció per objectius: definició i característiques principals, com formular objectius, indicadors de compliment.  
Mòduls específics per a administració especial, sector informàtica. Perfil aplicacions (45 hores)  
E.1. Mòdul: Modelització de Sistemes d'Informació: 11 hores   
o Introducció.  
o Normalització de BD .  
o Eines CASE. Designer 6i d'ORACLE  
o Casos pràctics.  
E.2. Mòdul: Introducció a les Tecnologies Web: 7 hores  
o Evolució dels aplicatius web.   
o Desenvolupament basat en components.   
o Enginyeria del programari en aplicatius web.  
o Seguretat en aplicatius web.   
o Signatura digital.  
E. 3. Mòdul: Oracle 9i: 10 hores  
o L'arquitectura   
o Entorn.  
o Esquema d'objectes.  
o Tipus de dades i funcions.  
o Integritat de dades.  
o Maneig de transaccions.  
o Seguretat.  
o Optimitzador.  
o Disparadors.  
o Procediments emmagatzemats.  
E.4. Mòdul: Funcionalitats Avançades en Oracle: 10 hores  
o Maneig d'excepcions.  
o Vistes materialitzades.  
o Taules externes.  
o Taules temporals.  
o FlashBack Query.  
o SQL amb funcions de grup avançades: OVER (PARTITION BY ?). Funcions analítiques.  
o Índexs basats en funcions.  
o Índexs BITMAP.  
o LOBs.  
o Dades definides per l'usuari: Objectes, col·leccions i registres.  
E.5. Mòdul: Programació en Internet: 7 hores   
o Encapsulació de lògica per mitjà de paquets i vistes.  
o Acceso por oo4o. Casos complexos.  
o AJAX.  
o Usos de Web Services.  
Mòduls específics per a administració especial, sector informàtica. Perfil sistemes (45 hores)  
E.1. Mòdul: Introducció i conceptes bàsics: 9 hores   
E.2. Mòdul: Eines d'anàlisis i diagnòstic: 5 hores   
E.3. Mòdul: Xarxes privades virtuals VPN: 23 hores  
o Introducció al S.O. IOS de Cisco.  
o Xarxes privades virtuals (VPN).  
o Alta disponibilitat en VPN: DMVPN.  
o Qualitat de servei.  
E.4. Mòdul: Seguretat: 8 hores  
o Seguretat en els accessos.  
o Esquemes de seguretat.  
ANNEX II  
Accés a l'escala analista-programador  
Referència PI-04/07  
Continguts que es desenvoluparan en el curs (70 hores)  
Mòduls comuns a totes les administracions (35 hores)  
C.1. Mòdul: Legislació Bàsica: 5 hores  
o Protecció de dades de caràcter personal.  
o La responsabilitat de les administracions públiques. Responsabilitat administrativa.   
C.2. Mòdul: Espai Europeu d'Educació Superior: 7 hores i 30 minuts  
o Estructura dels ensenyaments universitaris, grau i postgrau, crèdits ECTS i el suplement europeu al títol.  
C.3. Mòdul: Qualitat en la Universitat d'Alacant: 7 hores i 30 minuts  
o Els instruments per a la qualitat de la gestió en la Universitat d'Alacant: l'avaluació de la qualitat i els plans de millora. Les cartes de servei. El Pla Estratègic de Gestió de la Universitat d'Alacant.  
C.4. Mòdul: Mètodes i Tècniques Directives: 15 hores  
o L'estudi de procediments i la seua descripció a la llum de les normes ISO. Diagrames.   
o La direcció per objectius: definició i característiques principals, com formular objectius, indicadors de compliment.  
Mòduls específics per a administració especial, sector informàtica. Perfil aplicacions (35 hores)  
E. 1. Mòdul: Introducció a la Programació Web: 7 hores  
o HTML.  
o JavaScript.  
o XML.  
o ASP.  
o PHP.  
o AJAX.  
E.2. Mòdul: Introducció a las Bases de Dades: 5 hores  
o Modelo EER.  
o Normalització d'una BD.  
o Model lògic. Transformació de l'EER al model lògic.  
E.3. Mòdul: SQL: 7 hores  
o Crear taules/Modificar/Esborrar.  
o Afegir/Modificar/Esborrar files d'una taula.  
o Afegir/Modificar columnes i restriccions.  
o Concessió i revocació de permisos.  
o Vistes, quan, com i per què.  
o Repàs de sentències selects.  
o Diferències entre sql-server i oracle.  
E.4. Mòdul: Transac-SQL: 5 hores  
o Cursors.  
o Procedures.  
o Funcions.  
o Triggers.  
E.5. Mòdul: PL-SQL: 5 hores  
o Cursors.  
o Procedures.  
o Funcions.  
o Triggers.  
o Seqüències.  
o Bind Variables.  
E.6. Mòdul: Optimització de la Pogramació: 6 hores  
o Ús de plantilles.  
o Ús del mòdul: de idiomes.  
o Ús del mòdul d'accés a BD.